CELEX: 32011R1339
Language: hr
Date: 2011-12-13 00:00:00
Title: Uredba (EU) br. 1339/2011 Europskog parlamenta i Vijeća od 13. prosinca 2011. o izmjeni Uredbe (EZ) br. 1905/2006 o uspostavljanju instrumenta financiranja za razvojnu suradnju

11/Sv. 118
            
            
               HR
            
            
               Službeni list Europske unije
            
            
               142
            
         32011R1339
   
               L 347/30
            
            
               SLUŽBENI LIST EUROPSKE UNIJE
            
         UREDBA (EU) br. 1339/2011 EUROPSKOG PARLAMENTA I VIJEĆA
   od 13. prosinca 2011.
   o izmjeni Uredbe (EZ) br. 1905/2006 o uspostavljanju instrumenta financiranja za razvojnu suradnju
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 209. stavak 1.,
   uzimajući u obzir prijedlog Europske komisije,
   u skladu s redovnim zakonodavnim postupkom, na temelju zajedničkog teksta koji je odobrio Odbor za mirenje 31. listopada 2011. (1),
   budući da:
   
               (1)
            
            
               Novi okvir planiranja i pružanja pomoći uspostavljen je 2006. kako bi učinio vanjsku pomoć Zajednice djelotvornijom i transparentnijom. Sadrži Uredbu Vijeća (EZ) br. 1085/2006 od 17. srpnja 2006. o uspostavljanju Instrumenta pretpristupne pomoći (IPA) (2), Uredbu (EZ) br. 1638/2006 Europskog parlamenta i Vijeća od 24. listopada 2006. o utvrđivanju općih odredbi o uspostavljanju Instrumenta za europsko susjedstvo i partnerstvo (3), Uredbu Vijeća (EZ) br. 1934/2006 od 21. prosinca 2006. kojom se uspostavlja financijski instrument za suradnju s industrijaliziranim državama i teritorijima te drugim državama i teritorijima s visokim prihodima (4), Uredbu (EZ) br. 1717/2006 Europskog parlamenta i Vijeća od 15. studenoga 2006. kojom se uspostavlja Instrument za stabilnost (5), Uredbu Vijeća (Euratom) br. br. 300/207 od 19. veljače 2007. o uspostavljanju Instrumenta za suradnju u području nuklearne sigurnosti (6), Uredbu (EZ) br. 1889/2006 Europskog parlamenta i Vijeća od 20. prosinca 2006. o uspostavljanju instrument financiranja za unaprjeđenje demokracije i ljudskih prava diljem svijeta (7), i Uredbu (EZ) br. 1905/2006 Europskog parlamenta i Vijeća (8).
            
         
               (2)
            
            
               Prilikom provedbe Uredbe (EZ) br. 1905/2006 pojavile su se nedosljednosti vezano za iznimke načela nepodobnosti za financiranje od strane Unije troškova poreza, carinskih i drugih pristojba. Predlaže se, stoga, da se izmijene odgovarajuće odredbe te Uredbe kako bi se ona mogla uskladiti s ostalim instrumentima.
            
         
               (3)
            
            
               U skladu s člankom 5. stavkom 4. Ugovora o Europskoj uniji, ova Uredba ne prelazi ono što je potrebno za ostvarivanje tog cilja.
            
         
               (4)
            
            
               Uredbu (EZ) br. 1905/2006 bi stoga trebalo izmijeniti na odgovarajući način,
            
         DONIJELI SU OVU UREDBU:
   Članak 1.
   Članak 25. stavak 2. Uredbe (EZ) br. 1905/2006 zamjenjuje se sljedećim:
   
      „2.   Pomoć Unije se u načelu ne koristi za plaćanje, poreza, carina ili pristojbi u zemljama korisnicama.”
   
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Strasbourgu 13. prosinca 2011.
      
         
            Za Europski parlament
         
         
            Predsjednik
         
         J. BUZEK
      
      
         
            Za Vijeće
         
         
            Predsjednik
         
         M. SZPUNAR
      
   
   
      (1)  Stajalište Europskog parlamenta od 21. listopada 2010. (još nije objavljeno u Službenom listu) i stajalište Vijeća u prvom čitanju od 10. prosinca 2010. (SL C 7 E, 12.1.2011., str. 11.). Stajalište Europskog parlamenta od 3. veljače 2011. (još nije objavljeno u Službenom listu). Zakonodavna rezolucija Europskog parlamenta od 1. prosinca 2011. (još nije objavljeno u Službenom listu) i odluka Vijeća od 28.studenoga 2011.
   
      (2)  SL L 210, 31.7.2006., str. 82.
   
      (3)  SL L 310, 9.11.2006., str. 1.
   
      (4)  SL L 405, 30.12.2006., str. 41.
   
      (5)  SL L 327, 24.11.2006., str. 1.
   
      (6)  SL L 81, 22.3.2007., str. 1.
   
      (7)  SL L 386, 29.12.2006., str. 1.
   
      (8)  SL L 378, 27.12.2006., str. 41.
   
      IZJAVA EUROPSKOG PARLAMENTA I VIJEĆA O KORIŠTENJU DELEGIRANIH AKATA U BUDUĆIM VIŠEGODIŠNJIM FINANCIJSKIM OKVIRIMA (MFF) 2014. – 2020.
   
   Europski parlament i Vijeće primaju na znanje Komunikaciju Komisije „Proračun za Europu 2020.” (COM(2011) 500 (1)), posebno u pogledu predloženog korištenja delegiranih akata u budućim vanjskim instrumentima financiranja te čeka zakonodavne prijedloge koji će biti propisno razmotreni.
   
      (1)  Komisija u svojoj Komunikaciji: „Proračun za Europu 2020.”. (COM(2011) 500), navodi da:
   
      „Nadalje, buduće pravne osnove za različite instrumente predložit će opsežno korištenje delegiranih akata kako bi se omogućila veća fleksibilnost u upravljanju politikama tijekom razdoblja financiranja, uz poštovanje nadležnosti dvaju grana zakonodavne vlasti”
   
   i
   
      „Smatra se da demokratsku kontrolu vanjske pomoći treba poboljšati. To bi se moglo postići korištenjem delegiranih akata u skladu s člankom 290. Ugovora u pogledu određenih aspekata programa, ne smatrajući suzakonodavce samo jednakima, već osiguravajući veću fleksibilnost prilikom izrade programa. Za EDF se predlaže da se kontrola uskladi s DCI-om, uzimajući pritom u obzir posebnosti ovog instrumenta.”.